b'\n_START_ARTICLE_\nBaltijos laivynas\n_START_SECTION_\nBaltijos laivyno laivai\n_START_PARAGRAPH_\n1996\xc2\xa0m. laivyno paj\xc4\x97gas sudar\xc4\x97 9 povandeniniai laivai, 23 antvandeniniai koviniai laivai (3 kreiseriai, 2 eskadriniai minininkai, 18 fregat\xc5\xb3 (sargybini\xc5\xb3 ir prie\xc5\xa1povandeniniai laivai)) ir 65 smulkesni pagalbiniai laivai. 2000\xc2\xa0m. Baltijos laivyno aviacija tur\xc4\x97jo apie 112 orlaivi\xc5\xb3.\n_START_SECTION_\nBaltijos laivyno krant\xc5\xb3 gynyba\n_START_PARAGRAPH_\nPabaltijo karin\xc4\x97s apygardos 11-oji armija buvo perorganizuota \xc4\xaf Baltijos laivyno Krant\xc5\xb3 gynybos paj\xc4\x97gas, kurias sudaro 7-oji gvardijos moto\xc5\xa1auli\xc5\xb3 brigada, 18-oji gvardijos moto\xc5\xa1auli\xc5\xb3 divizija, j\xc5\xabros p\xc4\x97stinink\xc5\xb3 brigada, kelios ginkl\xc5\xb3 ir \xc4\xafrangos saugojimo baz\xc4\x97s (suredukuotos divizijos). Tokioje baz\xc4\x97je saugoma ginkl\xc5\xb3, \xc5\xa1audmen\xc5\xb3 ir transporto atsarga, kurios pakakt\xc5\xb3 divizijai apginkluoti, baz\xc4\x99 aptarnauja ir saugo keli \xc5\xa1imtai \xc5\xbemoni\xc5\xb3.\n_START_SECTION_\nBaz\xc4\x97s\n_START_PARAGRAPH_\nSubirus TSRS Baltijos laivynas prarado laivyno bazes Latvijoje ir Estijoje (Lietuvoje j\xc5\xb3 nebuvo). Dar anks\xc4\x8diau Baltijos laivynas prarado bazes, tur\xc4\x97tas s\xc4\x85junginink\xc5\xb3 pagal Var\xc5\xa1uvos pakt\xc4\x85 teritorijoje. \xc5\x9awinouj\xc5\x9bcie mieste (Lenkija) bazavosi laiv\xc5\xb3 brigada, 3-iojo rango sargybini\xc5\xb3 laiv\xc5\xb3 (\xd1\x81\xd1\x82\xd0\xbe\xd1\x80\xd0\xbe\xd0\xb6\xd0\xb5\xd0\xb2\xd1\x8b\xd0\xb5 \xd0\xba\xd0\xbe\xd1\x80\xd0\xb0\xd0\xb1\xd0\xbb\xd0\xb8) divizionas ir karinio laivyno ligonin\xc4\x97, o Riugeno saloje (VDR)\xc2\xa0\xe2\x80\x93 ma\xc5\xbe\xc5\xb3j\xc5\xb3 prie\xc5\xa1povandenini\xc5\xb3 laiv\xc5\xb3 (korve\xc4\x8di\xc5\xb3) divizionas. Kaliningrado srities uostai yra vieninteliai neu\xc5\xbe\xc5\xa1\xc4\x85lantys. \xc5\xa0ylant klimatui, neu\xc5\xbe\xc5\xa1\xc4\x85lan\xc4\x8diu uostu darosi ir Kron\xc5\xa1tatas.'